Lulo Purre
Lulo Purre (aastast 1948 Lulo Pessegov; 25. märts 1922 Tallinn – 29. juuli 2015) oli eesti näitleja. Ta lõpetas 1939. aastal Tallinna tütarlaste ärinduskeskkooli ja 1950. aastal Eesti Teatriinstituudi. Ta töötas aastatel 1950–1951 ja 1957–1960 Draamateatris ning 1951–1953 Rakvere Teatris näitlejana. Aastatel 1954–1956 töötas ta režissööri abina Tallinnfilmis. Ta on mänginud filmis "Punane viiul" (1974, Tallinnfilm) ja telelavastuses "Maa ja rahvas" (1958). Lisaks on ta dubleerinud filme.